Bolesť pri chôdzi.
Dobrý deň. Po behu pred troma dňami ma začalo pobolievat miesto cca 3cm nad členkom z vnútornej strany. Boli to len pri chôdzi, ale citlivé je to aj na stlačenie. Použil som ľad, chladivý gél. Viete mi odporučiť niečo iné, účinnejšie? Ďakujem za odpoveď
Dobrý deň. Ďakujeme za Vašu otázku.
Bolesť, ktorú opisujete, môže mať rôzne príčiny. Môže sa jednať o zápal, preťaženie, natiahnutý sval či šľachu, zaseknutý nerv atď...
Pri akútnej bolesti by som odporučila
Diklofenak gél
. Liek obsahuje liečivo diklofenak, ktoré patrí do skupiny liekov označovaných ako nesteroidové protizápalové liečivá . Používa sa pre dospelých a dospievajúcich od 14 rokov, na lokálnu symptomatickú liečbu bolesti a zápalu pri poranení šliach, väzov, svalov a kĺbov, spôsobených napr. vytknutím, natiahnutím a pomliaždením. Liek sa nanáša na postihnuté miesto 3-4x denne.
Na lepšiu regeneráciu po športovom výkone odporúčam masážny gél
Strong Power
. Vďaka prírodným zložkám :  Gaultherinový olej a Menthol má na telo blahodarné uvoľnujúce a regeneračné účinky. Krém sa nanáša 3 až 4-krát denne, alebo podľa potreby.
Pri pretrvávaní bolesti odporúčam kontaktovať lekára, ktorý určí ďalší postup.
Želám príjemný deň. S pozdravom PharmDr. Dominika Titková